
Hyrja 
Edukimi gjithëpërfshirës është një nga ҫështjet më të diskutueshme në ditët e sotme në fushën e arsimit. Qëllimi i gjithëpërfshirjes në shkolla është bërë për t’i përfshirë edhe nxënësit me nevoja të veҫanta arsimore dhe per të ju ofruar edhe atyre mundësi të mësojnë në shkolla të rregullta me fëmijë pa nevoja të veҫanta arsimore, pra pa pasur nevoj të ndjekin mësim në shkolla të veҫanta.
Qëllimi kryesor i këtij studimi është të realizohet një hulumtim me asistentë personalë të cilët punojnë me fëmijë me nevoja të veҫanta arsimore dhe të kuptohen strategjitë që asistentët përdorin gjatë punës së tyre me fëmijë me nevoja të veҫanta arsimore, po ashtu do të analizohen vështirësitë që ata hasin, pengesat dhe problemet gjatë punës me këta fëmijë. Njëkohësisht do të kuptohen përparësitë e këtyre fëmijëve në të nxënë.
Për analizimin e rolit të asistentit personal në zhvillimin social të fëmijëve me nevoja të veҫanta arsimore dhe analizimin e përparësive dhe mangësive, punimi fokusohet në pyetjet kërkimore vijuese:
1. Cilat strategji përdoren nga asistenti personal për të nxitur ndërveprimet shoqërore të fëmijëve me nevoja të veҫanta arsimore?
2. Si ndikojnë strategjitë që përdorin asistentët personal në zhvillimin e pavarësimit tek fëmijët me nevoja të veҫanta?
3. Si ndikon të pasurit asistent personal tek fëmijët me nevoja të veҫanta arsimore në përmirësimin e komunikimit verbal dhe joverbal?
4. Si ndёrlidhet prania e asistentit personal në aktivitete shkollore dhe jashtëshkollore tek fëmijët me nevoja të veҫanta arsimore, në krahasim me ata fëmijë që nuk e kanë këtë mbështetje?
Ndërsa hipotezat kryesore të studimit janë:
H1: Strategjitë e përdorura nga asistentët personalë ndikojnë në zhvillimin social të fëmijëve me nevoja të veҫanta arsimore dhe nxisin ndërveprimet shoqërore.
H2: Integrimi i faktorëve të ndryshëm nga ana e asistentëve personalë rrit mundësinë për zhvillim të mëtejmë social dhe zhvillimit e aftësive të pavarësimit të fëmijëve me nevoja të veҫanta arsimore.
H3: Strategjitë e ndryshme japin rezualtate të ndryshme në përmirësimin e komunikimit verbal dhe joverbal të fëmijëve me nevoja të veҫanta arsimore.
H4: Ka lidhshmëri mes të pasurit asistent personal dhe përparësive apo pengesave në zhvillimin social të fëmijëve me nevoja të veҫanta arsimore si dhe në aktivitetet e tyre shkollore dhe jashtëshkollore.

Metodologjia 
Ky studim ka ndjekur një dizajn miks, kuantitativ dhe kualitativ të analizimit të të dhënave. Dizajni kuantitativ është përdorur për analizimin e të dhënave më asistentë dhe mësimdhënës, nëpërmjet programit SPSS me analiza statistikore dhe korrelacion; ndërsa metoda kualitativë është përdorur tek intervista me prindër, pasi që përgjigjet janë analizuar në mënyrë deskriptive ngase pyetjet kanë qenë të hapura. Hulumtimi ka përfshirë 50 asistentë, 80 mësimdhënës dhe 20 prindër. Punimi ka tri instrumente: pyestësori me asistentë, pyetësori me mësimdhënës dhe intervista me prindër. Pyetësorët janë me alternativa dhe maten me shkallën likert pasi që rezultatet janë analizuar me metoden kuantitative nëpërmjet programit SPSS.
Rezultatet kryesore Të dhënat e mbledhura dhe të analizuara tregojnë qartë se roli dhe prezenca e asistentëve personal te fëmijët me nevoja të veçanta arsimore është tejet i rëndësishëm për zhvillimin social dhe zhvillimin e aftësive të pavarësimit të fëmijëve. të dhënat nga hulumtimi me asistentë personalë dhe me mësimdhënës janë klasifikuar dhe janë krijuar variabla të reja në SPSS ku pyetjet e pyetësorit për të dy pyetësorët janë klasifikuar dhe janë përmbledhur në 5 dimensione, si zhvillimi social, praktikat profesionale, mbështetja institucionale, sfidat dhe kompetenca profesionale. Kjo analizë e korrelacionit na bën të kuptojmë që roli i asistentit personal është shumë i madh dhe ndikimi i tij është po ashtu jashtëzakonisht i madh tek zhvillimi social i këtyre fëmijëve.

Diskutimi
Rezultatet e hulumtimit tregojnë që integrimi i faktorëve të ndryshëm nga asistentët personal ka ndikuar në rritjen e mundësive për zhvillim të mëtejmë social dhe zhvillimit të aftësive të pavarësimit të fëmijëve me nevoja të veҫanta arsimore. Nga rezultatet e nxjerra, punimi vie në përfundim se është jashtëzakonisht e rëndësishme dhe e domosdoshme përfshirja e asistentëve personalë në shkolla në mënyrë që fëmijët me nevoja të veҫanta arsimore të kenë avansim në zhvillim, kjo ndikon në zhvillim e fëmiut dhe suksesin e tij. Rezultatet e hulumtimit tregojnë që integrimi i faktorëve të ndryshëm nga asistentët personal ka ndikuar në rritjen e mundësive për zhvillim të mëtejmë social dhe zhvillimit të aftësive të pavarësimit të fëmijëve me nevoja të veҫanta arsimore.

Përfundimet dhe rekomandimet
Studimi konkludon se është jashtë zakonisht e rëndësishmë dhe e domosdoshme përfshirja e asistentëve personal në shkolla, në mënyrë që fëmijët me nevoja të veçanta arsimore të kenë avansim në zhvillim.
Për shkak të rëndësisë së hulumtimit rekomandohet që në të ardhmen të realizohen hulumtime më të gjera dhe më të detajuara në këtë fushë.
Fjalë kyçe: Asistentët personalë, roli i asistentëve, zhvillimi social, fëmijët me nevoja të veҫanta arsimore.








